1836

ഗ്രിഗോറിയൻ കലണ്ടർ അനുസരിച്ച് വെള്ളിയാഴ്ച ആരംഭിച്ച ഒരു അധിവർഷം ആയിരുന്നു 1836 (MDCCCXXXVI) (12-ദിവസം പുറകോട്ടുള്ള ജൂലിയൻ കലണ്ടർ പ്രകാരം ബുധനാഴ്ച്ച ആരംഭിക്കുന്ന അധിവർഷവും).

 1836ലെ പ്രധാന സംഭവങ്ങൾ 
 ജനുവരി - മാർച്ച് 

 ജനുവരി 5 - ഡേവി ക്രോക്കറ്റ് ടെക്സസിൽ എത്തിച്ചേർന്നു.
 ജനുവരി 12
  വെറ്റുംകാ യുദ്ധം, ഫ്ലോറിഡ.
  എച്ച്.എം.എസ്. ബീഗിൾ ചാൾസ് ഡാർവിനെയും വഹിച്ചുകൊണ്ട് സിഡ്നിയിലെത്തി.
 ജനുവരി 18 - ഫ്ലോറിഡയിലെ ഡേഡ് കൗണ്ടി രൂപവത്കരിച്ചു.
 ഫെബ്രുവരി 23 - 13 ദിവസത്തെ യുദ്ധത്തിനുശേഷം അലാമോ സാന്താ അന്നായുടെ സൈന്യം വളഞ്ഞു.
 ഫെബ്രുവരി 25 - പലവട്ടം വെടിയുതിർക്കാവുന്ന ബാരൽതോക്കായ കോൾട്ട് റിവോള്വറിന്‌ അമേരിക്കൻ പേറ്റന്റ് ലഭിച്ചു.
 മാർച്ച് 1

 57 ടെക്സസ് കമ്മ്യൂണിറ്റികളിൽനിന്നുള്ള പ്രതിനിധികൾ ടെക്സസിലെ വാഷിങ്ടൺ ഓൺ ദി ബ്രാസോസിൽ സമ്മേളിച്ച് മെക്സിക്കോയിൽനിന്ന് സ്വാതന്ത്യം പ്രഖ്യാപിച്ചു.
 മാർച്ച് 2 - റിപ്പബ്ലിക്ക് ഓഫ് ടെക്സസ് ഔദ്യോഗികമായി മെക്സിക്കോയിൽനിന്ന് സ്വാതന്ത്ര്യം പ്രഖ്യാപിക്കുന്നു.
 മാർച്ച് 6 - അലാമോ യുദ്ധം അവസാനിക്കുന്നു; 189 ടെക്സൻ പടയാളികൾ 1,600 മെക്സിക്കൻ പടയാളികളുമായുള്ള യുദ്ധത്തിൽ കൊല്ലപ്പെടുന്നു.
 മാർച്ച് 17 - ടെക്സസ് അടിമക്കച്ചവടം ഉന്മൂലനം ചെയ്യുന്നു.

 ഏപ്രിൽ - ജൂൺ 

 ഏപ്രിൽ 20 - വിസ്കോൺസിൻ സംസ്ഥാനം രൂപപ്പെടുന്നു.
 ഏപ്രിൽ 21 - സാൻജസീന്തോ യുദ്ധം: ജനറൽ സാന്താ അന്നയുടെ നേതൃത്വത്തിലുള്ള മെക്സിക്കൻ പട ടെക്സസിലെ സാൻജസീന്തോയിൽവച്ച് പരാജയപ്പെടുന്നു.
 ഏപ്രിൽ 22 - ടെക്സസ് വിപ്ലവം: സാൻജസീന്തോ യുദ്ധത്തിന്റെ പിറ്റേന്ന് ജനറൽ സാം ഹ്യൂസ്റ്റണ്ടെ നേതൃത്വത്തിലുള്ള ടെക്സസ് സേന  മെക്സിക്കൻ ജനറൽ അന്റോണിയോ ലോപ്പസ് ദെ സാന്താ അന്നയെ യുദ്ധത്തടവുകാരനായി പിടിക്കുന്നു.


 ജൂൺ 15 - അർക്കൻസസ് അമേരിക്കൻ ഐക്യനാടുകളിലെ 25ആമത്തെ സംസ്ഥാനമായി ചേരുന്നു.

 ജൂലൈ - സെപ്റ്റംബർ 

 ജൂലൈ 13 - എണ്ണമിട്ടുള്ള ആദ്യ അമേരിക്കൻ പേറ്റന്റ് #1 (9,957 എണ്ണമിടാത്ത പേറ്റന്റുകൾക്കുശേഷം) വാഹനത്തിന്റെ ചക്രത്തോടനുബന്ധിച്ചുള്ള കണ്ടുപിടിത്തത്തിനു നൽകുന്നു.
 ജൂലൈ 20 - ചാൾസ് ഡാർവിൻ അസെൻഷൻ ദ്വീപിലെ ഗ്രീൻ ഹിൽ കയറുന്നു.
 ജൂലൈ 21 - ആദ്യ കനേഡിയൻ റെയിൽവേപ്പാത ലപ്രയറിക്കും ക്യൂബെക്കിലെ സെന്റ്. ജോണിനുമിടയ്ക്ക് തുറക്കുന്നു.
 ജൂലൈ 27 - ദക്ഷിണ ഓസ്ട്രേലിയയിലെ അഡലെയ്ഡ് സ്ഥാപിതമായി.
 ജൂലൈ 30 - ഹവായിയിൽ ആദ്യ ഇംഗ്ലീഷ് പത്രം പ്രസിദ്ധീകരിക്കുന്നു.
 ഓഗസ്റ്റ് 17 - എച്ച്.എം.എസ്. ബീഗിൾ ചാൾസ് ഡാർവിനെയും വഹിച്ചുകൊണ്ട് ദക്ഷിണ അമേരിക്ക വിട്ട് ഇംഗ്ലണ്ടിലേയ്ക്ക് മടക്കയാത്ര ആരംഭിക്കുന്നു.
 ഓഗസ്റ്റ് 30 -  ഹ്യൂസ്റ്റൺ സ്ഥാപിതമായി. 
 സെപ്റ്റംബർ 1 - ജറുസലേമിലെ റബ്ബി യൂദാ ഹസീദ് സിനഗോഗിന്റെ പുനർനിർമ്മാണം ആരംഭിക്കുന്നു.
 സെപ്റ്റംബർ 5 - സാം ഹ്യൂസ്റ്റൺ റിപ്പബ്ലിക്ക് ഓഫ് ടെക്സസിന്റെ ആദ്യ പ്രസിഡന്റായി തിരഞ്ഞെടുക്കപ്പെടുന്നു.


 ഒക്ടോബർ 2 - ചാൾസ് ഡാർവിൻ പിന്നീട് പരിണാമസിദ്ധാന്തം രൂപപ്പെടുത്താൻ ആവശ്യമായ ജീവശാസ്ത്രഗവേഷണവിവരങ്ങൾ ശേഖരിച്ച് എച്ച്.എം.എസ്. ബീഗിൾ എന്ന കപ്പലിൽ ബ്രിട്ടണിൽ തിരിച്ചെത്തുന്നു.
 ഒക്ടോബർ 22 - സാം ഹ്യൂസ്റ്റൺ റിപ്പബ്ലിക്ക് ഓഫ് ടെക്സസിന്റെ പ്രസിഡന്റായി സ്ഥാനമേൽക്കുന്നു.
 ഒക്ടോബർ 24 - എ. ഫിലിപ്പ്സ് തീപ്പെട്ടിയ്ക്ക് പേറ്റന്റ് നേടുന്നു.

 ഡിസംബർ 7 - യു.എസ്. പ്രസിഡന്റ് തിരഞ്ഞെടുപ്പ്, 1836: മാർട്ടിൻ വാൻ ബൂറെൻ വില്യം ഹെന്‌റി ഹാരിസണെ പരാജയപ്പെടുത്തുന്നു.
 ഡിസംബർ 15 - വാഷിംഗ്ടൺ ഡി.സി.യിലുള്ള യു.എസ്. പേറ്റന്റ് ഓഫീസ്(USPTO) തീപിടിക്കുന്നു.
 ഡിസംബർ 22 - ഹാരിസ് കൗണ്ടി ഹാരിസ്ബർഗ് കൗണ്ടി എന്ന പേരിൽ സ്ഥാപിതമായി.
 ഡിസംബർ 26 - ഔദ്യോഗികമായ ദക്ഷിണ ഓസ്ട്രേലിയൻ കോളനി പ്രഖ്യാപനം.

 ഡിസംബർ 28 - സ്പെയിൻ മെക്സിക്കോയുടെ സ്വാതന്ത്ര്യം അംഗീകരിക്കുന്നു.

 കൃത്യമായ തീയതി നിശ്ചയമില്ലാത്തവ 
 അസ്സീറിയൻ നിയോ-അറമായിക്ക് ഭാഷയിലുള്ള അച്ചടിച്ച ആദ്യ സാഹിത്യരചന അമേരിക്കൻ പ്രിസ്ബൈറ്റ്റിയൻ മിഷനറിയായ ജസ്റ്റിൻ പെർക്കിൻസ് നിർമ്മിക്കുന്നു.

 പിന്നീട് മലബാർ കലാപത്തിൽ കലാശിച്ച ചെറുതും വലുതുമായ ലഹളകളുടെ ആരംഭം.
 സുറിയാനി സഭാനേതൃത്വം മാവേലിക്കര കൂടിയ സുന്നഹദോസിൽ മിഷണറിമാരുമായുള്ള ബന്ധം അവസാനിപ്പിക്കാൻ തീരുമാനിക്കുന്നു.
 തിരുവനന്തപുരം സർക്കാർ പ്രസ്സ് സ്ഥാപിതമായി.
 ജനനങ്ങൾ 

 ഫെബ്രുവരി 18: ശ്രീരാമകൃഷ്ണ പരമഹംസൻ - ഇന്ത്യയിലെ ആധുനിക ആത്മീയാചാര്യന്മാരിൽ പ്രമുഖൻ

 മരണങ്ങൾ